Na temelju Otvorenog Poziva na dostavu projektnih prijedloga koji je objavilo Ministarstvo za demografiju, obitelj, mlade i socijalnu politiku u okviru Fonda europske pomoći za najpotrebnije (FEAD) „Osiguravanje školske prehrane za djecu u riziku od siromaštva (školska godina 2017.-2018.)“ Grad Varaždin biti će nositelj projekta, a partneri na projektu bit će sedam osnovnih škola s područja Grada Varaždina, Katolička osnovna škola Svete Uršule i Centar za odgoj i obrazovanje Tomislav Špoljar Varaždin u skladu s utvrđenim, opravdanim potrebama u odgojno-obrazovnim ustanovama.

**Cilj** Poziva, kao i prijave Grada Varaždina na Poziv, je ublažavanje najgorih oblika dječjeg siromaštva, pružanjem nefinancijske pomoći djeci u siromaštvu ili riziku od siromaštva i to u vidu podjele hrane u osnovnim školama.

**Pravo na besplatnu prehranu (užinu i/ili ručka) jedno dijete može istovremeno ostvariti subvenciju užine u punom iznosu i subvenciju ručka maksimalno do 5,47 kuna.**

**OBJAŠNJENJE PRAVA NA BESPLATNU PREHRANU:**

Pravo ostvaruje obitelj u kojoj živi dijete, i ima prosječni mjesečni prihod ostvaren u razdoblju od **1.siječnja 2017. godine do 31. kolovoza 2017**. godine po članu zajedničkog kućanstva u iznosu do **2.000,00 kn** (dvijetisuće kuna i nula lipa); (ukoliko četveročlana obitelj ima prihod od 1.1. do 31.8.2017. godine ispod 8.000,00 kuna mjesečno – ima pravo predati zahtjev).

**Prihod zajedničkog kućanstva,**  obuhvaća sljedeće:

- prosječna mjesečna neto plaća, odnosno naknada s osnove zaposlenja, ostvarena u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

- mirovina (sa zaštićenim i drugim dodacima na mirovinu), naknada mirovine ili novčana naknada u prosječnom mjesečnom iznosu, ostvarena u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

- dohodak od samostalne djelatnosti (dohodak od obrta i s obrtom izjednačene djelatnosti, dohodak od slobodnih zanimanja te dohodak od poljoprivrede i šumarstva); dohodak od imovine i imovinskih prava; dohodak od kapitala; dohodak od osiguranja; drugi dohodak utvrđen za poreznu osnovicu poreza na dohodak, sve ostvareno u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

- naknada plaće za vrijeme bolovanja te rodiljna i roditeljska novčana potpora, ostvarena u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

 **Dokazna dokumentacija koju roditelji** prilažu **Izjavi:**

* izjava pod punom materijalnom i kaznenom odgovornošću o sastavu zajedničkog kućanstva u kojem živi dijete, koju potpisuje jedan od roditelja (odnosno jedan od zakonskih skrbnika, posvojitelja ili udomitelja);
* potvrda o nezaposlenosti i trajanju nezaposlenosti za one članove zajedničkog kućanstva koji su nezaposleni (izdaje Hrvatski zavod za zapošljavanje);
* potvrda o visini mirovine (sa zaštitnim i drugim dodacima na mirovinu), odnosno naknade mirovine ostvarene u razdoblju **01.01.2017. – 31.08.2017.,** za one članove zajedničkog kućanstva koji su umirovljenici, odnosno koji ostvaruju naknadu mirovine (izdaje Hrvatski zavod za mirovinsko osiguranje prema mjestu prebivališta);
* izjava pod punom materijalnom i kaznenom odgovornošću o visini ostvarenih neto dohodaka i drugih dohodaka za razdoblje 01.01.2017. – 31.08.2017. za svakog pojedinog člana zajedničkog kućanstva starijeg od 15 (petnaest) godina, zajedno sa svim dostupnim dokazima takvih dohodaka (npr. platne liste, IP obrasci, potvrde poslodavca, potvrde Hrvatskog zavoda za mirovinsko osiguranje, potvrde Hrvatskog zavoda za zdravstveno osiguranje) (izjavu potpisuju svi članovi zajedničkog kućanstva stariji od petnaest godina);
* potvrda o visini isplaćene naknade plaće za bolovanje te rodiljnih i roditeljskih potpora za razdoblje 01.01.2017. – 31.08.2017. za one članove zajedničkog kućanstva koji su ostvarili prihod po osnovi naknade plaće za bolovanje od HZZO te rodiljnih i roditeljskih potpora (izdaje Hrvatski zavod za zdravstveno osiguranje prema mjestu prebivališta.

Ukoliko roditelj, ili staratelj ima bilo kakvih pitanja, molim kontaktirati Upravni odjel za društvene djelatnosti Grada Varaždina na telefone: 042/658-043, 042/658-044.

**Podatke je potrebno je predati nadležnoj osobi u osnovnoj školi do 04. listopada 2017. godine.**